laion/Wikipedia-Exotic huggingface dataset:
דניס קוריאן

דניס קוריאן (בבלארוסית: Дзяніс Кур'ян; נולד ב-24 ביולי 1984) הוא עיתונאי ומנחה טלוויזיה בלארוסי. קוריאן נולד במינסק, מתחילת הקריירה שלו הוא עבד ב-Belarus 1, ערוץ הטלוויזיה המרכזי של הטלוויזיה הציבורית של בלארוס. באירוויזיון 2004 הגיש את תוצאות הניקוד של בלארוס באירוויזיון בהשתתפותה הראשונה של המדינה בתחרות. מ-2006 ועד 2008 הנחה את תחרות ה-EuroFest, תחרות הגמר הלאומית לבחירת נציג בלארוס לאירוויזיוןBELARUSSIAN NATIONAL FINAL 2006, natfinals.50webs.com. מ-2006 ועד 2012 שימש כפרשן הטלוויזיה הבלארוסית של תחרות האירוויזיון. הוא שימש בתפקיד זה גם באירוויזיון הילדים בין השנים 2003–2009 ובאירוויזיון לרוקדים 2008, ב-2010 הנחה את תחרות אירוויזיון הילדים 2010 שנערך בבלארוס. ב-2010 הפיק את הסרט התיעודי "The American Dream: An Illusion or Reality for Belarus Immigrants" אודות מהגרים מבלארוס החיים בארצות הברית. ב-2013 הנחה את הגרסה הבלארוסית של התוכנית "אני אוהב את המדינה שלי" (I Love My Country) בה צוותי המתמודדים נשאלים שאלות טריוויה אודות מדינתם. ב-2015 הנחה את טקס בחירת מיס בלארוס. ב-2009 נישא לרעייתו יוליה. דניס קוריאן, במסד הנתונים הקולנועיים IMDb (באנגלית) Archive: Детское Евровидение 2010 Минск Беларусь Новости Junior Eurovision 2010 Minsk Belarus News, esckaz.com [1]
ספר התודעה

ספר התודעה הוא ספר על לוח השנה העברי ומועדי ישראל מאת הרב אליהו כי טוב. הספר מסודר לפי חודשי השנה, מתשרי ועד אלול. מכיל דינים, הלכות ומנהגים למעגל השנה, ומסביר את משמעותם ומקורותיהם. בספר 35 פרקים, פרק לכל חודש ובנוסף למספר חגים הוקדש פרק נפרד. פרקים עם יחס חיובי ליום ירושלים ויחס פתוח ליום העצמאות נכתבו על ידי המחבר, אך לאחר התייעצותו עם רבנים שונים לא הוכנסו לבסוף לספר, בשל חשש מתגובות שונות בציבור הדתי והחרדי. פרקים אלה יצאו כחוברת נספח נפרדת (שנקרא על ידי חתנו, חנוך בן ארזה, "כבשי דרחמנא - על הימים ה' באייר ו-כ"ח באייר", והופיעו במהדורה שיצאה באנגלית (בהוצאת פלדהיים). הספר במהדורתו הראשונה כלל 2 כרכים (במהדורה הנפוצה שניהם כרוכים יחד, כ-700 עמודים סך הכול) ויצא לאור לראשונה בשנת 1958 (ה'תשי"ח), ולאחר מכן בכמה מהדורות נוספות. בשנת ה'תשנ"ז יצא מחדש בשתי מהדורות, האחת מורחבת בשלושה כרכים, והשנייה המיועדת לתלמידי בתי הספר בכרך אחד מאוחד אך ללא המקורות, הספרים יצאו בהוצאת יד אליהו כי טוב על ידי חנוך בן ארזה, חתנו של הרב. מהדורה נוספת הודפסה בשנת ה'תשס"א (2001). הספר (או חלקים ממנו) תורגם לאנגלית, צרפתית, גרמנית, רוסית, ספרדית, פורטוגלית ואיטלקית. ספר התודעה, כרך שני: ניסן - אלול, ‏ירושלים, תשי"ח, באתר היברובוקס חלקים מספר התודעה, באתר דעת ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
דאימיו

הדאימיו (יפנית: 大名, ‏האזנה‏Ⓘ‏) היו השליטים הפיאודליים החזקים ביותר מהמאה ה-12 עד המאה ה-19 ביפן. למעמד היסטוריה ארוכה מגוונת, מתקופת קמקורה דרך תקופת סנגוקו ועד תקופת אדו. המונח דאימיו לעיתים התייחס למנהיגים של השבטים, שנקראו גם שרי מלחמה. לרוב, גם אם לא תמיד, משרי המלחמה האלו קם השוגון או שנבחר עוצר. ביפנית, 'דאי' (大) משמעותו גדול ו-'מיו' הוא קיצור של 'מְיוֹדֶן' (名田) – קרקע פרטית (מילולית: קרקע של שם). הדאימיו לבשו לרוב צבעים בהירים או כהים של סגול, בהתאם למעמדם. סגול כהה או בהיר קדם לירוק כהה או בהיר, אדום כהה ובהיר ולבסוף שחור. הדאימיו החזקים ביותר נחשבו לאצילים. אחרי קרב סקיגהארה בשנת 1600 שסימן את תחילת תקופת אדו, ארגן השוגון טוקוגאווה איאיאסו מחדש את הקלאנים ואת שטחיהם לפי תפוקת האורז. איאיאסו גם חילק את הדאימיו לשלוש קבוצות, לפי מידת הקרבה שלהם אל משפחת טוקוגאווה: שינפן אשר היו קרובים לטוגוקאווה, פיודאישהיו וסאלים או בעלי ברית של טוקוגאווה וטוזמה אשר התנגדו לטוקוגאווה והובסו. בשנת 1869, לאחר הרסטורציה של מייג'י, יצרו הדאימיו מעמד אריסטוקרטי חדש, הקאזוקו. אואסוגי הרונורי – דאימיו של פלך יונזאווה בסוף המאה ה-18. מדיה וקבצים בנושא דאימיו בוויקישיתוף דאימיו, באתר אנציקלופדיה בריטניקה (באנגלית) דאימיו, באתר אנציקלופדיה בריטניקה (באנגלית)
חשיבותה של רצינות (סרט, 2011)

חשיבותה של רצינות (באנגלית: The Importance of Being Earnest) היא גרסה מצולמת של הפקת ברודוויי משנת 2011 למחזה באותו שם מאת אוסקר ויילד. את הסרט ביים בריאן בדפורד, והוא גם מככב בו. ההפקה המחודשת של המחזה עלתה ב-13 בינואר 2011 בתיאטרון אמריקן איירליינס של להקת התיאטרון ראונדאבאוט, אחרי הצגות הרצה שהחלו ב-17 בדצמבר 2010. לאחר קבלת ביקורות חיוביות והוספת הצגות, ההצגה רצה עד 3 ביולי 2011. ב-1 במרץ 2011 דווח שההפקה תצולם לסרט בתאריכים 11 וה-12 במרץ 2011, ותוקרן בבתי קולנוע ביוני 2011. התאריכים הרשמיים פורסמו ב-11 באפריל 2011, ותחילת הקרנת הסרט "The Importance of Being Earnest: Live in HD" תוכנן ל-2 ביוני 2011. בריאן בדפורד – ליידי ברקנל דנה אייבי – מיס פריזם פקסטון וייטהד – הכומר קנון צ'וזבל דייוויד פור – ג'ון וורת'ינג סנטינו פונטנה – אלג'רנון מונקריף שרה טופהם – גוונדלין פרפקס שארלוט פארי – ססילי קרדיו פול או'בריאן – ליין טים מקדונלד – מרימן אתר האינטרנט הרשמי של חשיבותה של רצינות "חשיבותה של רצינות", במסד הנתונים הקולנועיים IMDb (באנגלית) "חשיבותה של רצינות", במסד הנתונים הקולנועיים KinoPoisk (ברוסית) "The Importance of Being Ernest", ibdb.com, accessed 22 April 2011. Isherwood, Charles (13 בינואר 2011). "A Stylish Monster Conquers at a Glance". New York Times. נבדק ב-22 באפריל 2011. {{cite web}}: (עזרה) Jones, Kenneth (26 בינואר 2011). "A Wilde Hit! Broadway's Earnest Gets 17-Week Extension, Bumping People Musical to Studio 54". Playbill. נבדק ב-22 באפריל 2011. {{cite web}}: (עזרה) Jones, Kenneth. "Zooming-In On a Handbag: Broadway's Importance of Being Earnest Will Be Filmed for Cinema". נבדק ב-22 באפריל 2011. {{cite web}}: (עזרה) "Dates Announced for THE IMPORTANCE OF BEING EARNEST in Theaters". Broadwayworld.com. 11 באפריל 2011. נבדק ב-22 באפריל 2011. {{cite web}}: (עזרה)
אוטו, רוזן באלנשטדט

אוטו, רוזן באלנשטדט, נקרא גם אוטו העשיר (1070 - 9 בפברואר 1123), היה הראשון מבית אסקניה אשר כיהן כדוכס אנהלט, ובנוסף גם כיהן לזמן קצר כדוכס סקסוניה. הוא היה אביו של אלברכט הדוב, אשר מאוחר יותר כבש את ברנדנבורג מהסלאבים והיה מרקיז ברנדנבורג הראשון. אוטו נולד בשנת 1170, והיה הבן הבכור של אדלברט השני, רוזן באלנשטדט ואדלייד מוויימאר-אורלמינדה, בתו של אוטו הראשון, מרקיז מייסן. לאחר מותו של חותנו, מגנוס, דוכס סקסוניה, בשנת 1106, אוטו ירש חלק משמעותי מנחלותיו של מגנוס, אולם לותאר זופלינבורג תפס את השלטון בדוכסות סקסוניה. ב 1112, לאחר שנכסי לותאר הוחרמו, מונה אוטו לדוכס סקסוניה על ידי היינריך החמישי, קיסר האימפריה הרומית הקדושה, אולם באותה שנה, הוא נכנס לסכסוך עם הקיסר ואיבד את התואר. לאחר מכן הוא כרת ברית עם לותאר, ועזר בשנת 1115 ללותאר להביס את הוייר הראשון, דוכס מנספלד, ששלט בסקסוניה בשם הקיסר. אטו כבש את האזורים סביב צרבסט וזלצוודל מהסלאבים, ותמך בשנת 1125 בבחירתו של לותאר לקיסר. בנוסף, אוטו גם טען לזכויותיו על רוזנות וויימאר-אורלמינדה, בשם אמו שהייתה יורשת הנחלה. ב-9 בפברואר 1123 מת אוטו, ובנו אלברכט ירש את נחלותיו. אוטו התחתן עם איליקה מסקסוניה, בתו של מגנוס, דוכס סקסוניה, לפני 1095. ממנה נולדו לו הילדים הבאים: אלברכט הדוב (1100-1170) אדלייד (מתה לאחר 1139), התחתנה עם היינריך הרביעי, רוזן שטאדה, ולאחריו התחתנה עם ורנר, רוזן אוסטרבורג Loud & Schenk 2017, p. xxvi. Fuhrmann 1995, p. 99.
אליאל פרץ

אליאל פרץ (נולד ב־18 בנובמבר 1996) הוא כדורגלן ישראלי המשחק בהפועל באר שבע מליגת העל בעמדת הקשר ההתקפי. פרץ החל לשחק כדורגל בקבוצת הילדים של הפועל צפרירים חולון, ובגיל 12 הצטרף למחלקת הנוער של מכבי תל אביב. במדי קבוצת הנוער של המועדון זכה באליפות ליגת העל לנוער בעונת 2014/2015, ובקיץ 2015 הושאל לבית"ר תל אביב רמלה מהליגה הלאומית. פרץ לא קיבל דקות משחק במדי הקבוצה, ובינואר 2016 חזר לקבוצת הנוער של מכבי תל אביב ובמקביל התאמן עם הקבוצה הבוגרת. ב-2 במרץ 2016 הוא ערך את הופעת הבכורה שלו בקריירה במדי הקבוצה הבוגרת של תל אביב, כשפתח בהרכב בניצחון 0–2 על הפועל כפר סבא במסגרת גביע המדינה. ב-14 במאי 2016 ערך את הופעת הבכורה שלו בליגת העל, כשפתח בהרכב בניצחון 2–0 על בית"ר ירושלים באצטדיון טדי. עד תום עונת 2015/2016 ערך בסך הכל שתי הופעות בליגת העל, ונכנס כמחליף בהפסד 0–1 למכבי חיפה בגמר הגביע. ב-28 ביולי 2016 ערך את הופעת הבכורה שלו בזירה האירופית, בניצחון 2–1 נגד פאנדורי במסגרת מוקדמות הליגה האירופית, ובליגה ערך תשע הופעות בעונת 2016/2017. את עונת 2017/2018 החל במכבי תל אביב, אך ב-5 בספטמבר 2017 הושאל לבני יהודה תל אביב עד לסיום העונה. ב-2 בדצמבר 2017 הבקיע את שער הבכורה שלו בליגת העל, בניצחון 0–3 על בני סכנין, ואת העונה הוא סיים עם שער אחד ב-22 משחקי ליגה. ב-16 בספטמבר 2018 הושאל להפועל חדרה עד לסיום העונה. ב-17 ביולי 2019 חתם לשנתיים בהפועל חדרה, אשר רכשה מחצית מכרטיסו ממכבי תל אביב. ב-19 ביוני 2020 חתם לשנתיים בוולפסברגר מליגת העל האוסטרית. במשחק הליגה הראשון שלו הוא פתח וכבש שער עצמי, במשחק שהסתיים בהפסד 1–3 לרד בול זלצבורג. ב-1 בנובמבר כבש שער בכורה, בניצחון וולפסברגר 1–3 על אדמירה ואקר מדלינג. ב-6 באוקטובר 2022 חתם לשנתיים בהפועל חיפה. ב-21 ביוני 2023 חתם לשנתיים באפולון לימסול. ב-16 ביולי 2024 חתם לשנתיים בהפועל באר שבע. בשנים 2017–2019 רשם תשע הופעות וכבש שני שערים במדי הנבחרת הצעירה עד גיל 21. ב-8 ביוני 2024 ערך את הופעתו הבכורה בנבחרת הבוגרת בהפסד 3-0 להונגריה במשחק ידידות. אליאל פרץ, ברשת החברתית אינסטגרם אליאל פרץ, באתר ההתאחדות לכדורגל בישראל אליאל פרץ, באתר Transfermarkt אליאל פרץ, באתר Soccerway אליאל פרץ, באתר WorldFootball.net אליאל פרץ, באתר FootballDatabase.eu עמית וסר, ‏החמישי: אליאל פרץ חתם לעונה בבני יהודה, באתר ONE‏, 5 בספטמבר 2017 עמית קרקו, ‏אליאל פרץ הושאל להפועל חדרה עד לתום העונה, באתר ONE‏, 16 בספטמבר 2018 מיקי שורץ, אליאל פרץ חתם בהפועל חדרה לשנתיים, באתר ynet, 17 ביולי 2019 עמית קרקו, ‏רשמית: אליאל פרץ חתם לשנתיים בוולפסברגר, באתר ONE‏, 19 ביוני 2020 שלמה וייס‏, אחרי שנתיים באוסטריה: אליאל פרץ חתם בהפועל חיפה, באתר וואלה, 6 באוקטובר 2022 דורון בן דור, ‏חוזר לאירופה: אליאל פרץ חתם באפולון לימסול, באתר ONE‏, 21 ביוני 2023
צועקת

"צועקת" הוא שיר שהוקלט על ידי הזמרת הישראלית עדן בן זקן, מתוך אלבום האולפן השלישי שלה, לזאת שניצחה (2017). הוא יצא לאור ב-12 בספטמבר 2017, כסינגל הרביעי והאחרון מתוך האלבום, בהוצאת חברת התקליטים NMC יונייטד אנטרטיינמנט. השיר הגיע למקום השלישי ברדיו אמצע הדרך, והעשירי בגלגלצ. השיר נכתב על ידי צ'ולי זכאי, הולחן על ידי און זיו והופק על ידי אלי קשת. השיר הוא מעין בלדה ים-תיכונית. בסמוך לצאתו של השיר כסינגל, הכריזה עדן בן זקן על הופעה גדולת ממדים שהתקיימה בהיכל מנורה מבטחים. בסמוך לצאתו כסינגל, עלה השיר לרשת הזרמת המדיה ספוטיפיי. טרם הוציאה את הווידאו קליפ המלא של השיר, העלתה עדן בן זקן לערוץ היוטיוב שלה את האודיו של השיר, אשר מציג בתוכו את עטיפתו של הסינגל ואת מילות השיר, בדומה לשאר שירי האלבום. נכון לספטמבר 2019, מונה הצפיות של הקליפ עומד על כ-2.5 מיליון צפיות. סרטון השיר "צועקת" באתר יוטיוב עדן בן זקן - צועקת, באתר Patiphon, ‏ספטמבר 2017 רדיו 90FM - ארכיון המצעדים, באתר רדיו אמצע הדרך, ‏נובמבר 2017 (ארכיון) המצעד השבועי 28.09.2017, באתר גלגלצ, ‏ספטמבר 2017 עדן בן זקן - הערוץ הרשמי, עדן בן זקן - צועקת, נבדק ב-2018-12-11 עדן בן זקן - צועקת, באתר רדיו קליק לים התיכון, ‏12 בספטמבר 2017 עדן בן זקן - צועקת, באתר Spotify, ‏ספטמבר 2017 עדן בן זקן - צועקת, באתר יוטיוב, ‏5 בספטמבר 2017
מנגינה (שיר)

"מנגינה" הוא סינגל שהקליטה הזמרת הישראלית עדן בן זקן, מתוך אלבום הבכורה שלה, מלכת השושנים. השיר יצא לאור ב-11 בינואר 2015, כסינגל הראשון והפותח מתוך האלבום, וכסינגל הבכורה שלה. השיר הגיע למקום האחד-עשר במצעד של רדיו אמצע הדרך, והשישי במצעד של מדיה פורסט. השיר נכתב והולחן על ידי דנה לפידות וחנה לפידות והופק על ידי תמיר צור. השיר הוא מעין בלדה ים-תיכונית. שיר זה נחשב כסינגל הבכורה של בן זקן, אך לפניו השתתפה בלהיט "מקסיקאנה", שהוציאה ביחד עם אתניX. לשיר יצא רמיקס רשמי שיצר מורן קירב. הרמיקס עלה לערוץ היוטיוב של עדן בן זקן ב-3 במרץ 2015, וזכה להצלחה נאה, כאשר מונה הצפיות שלו עומד על למעלה מ-330 אלף צפיות בסך הכל (נכון למאי 2019). הרמיקס אף הועלה לרשתות הזרמת המדיה בסמוך לצאתו. הווידאו קליפ הנלווה שצולם לשיר הועלה לערוץ היוטיוב של בן זקן ב-14 בפברואר 2015. בתחילת הקליפ ניתן לראות אוזניות כרוכות על צווארה של בן זקן, תוך שהיא מחזיקה טלפון חכם אליו הן מחוברות. לאורכו של הקליפ ניתן לראותה לבושה בבגדים שחורים ועשן מסביבה. נכון לאוגוסט 2021 מונה הצפיות של הקליפ עומד על כ-15 מיליון צפיות. סרטון השיר "מנגינה" באתר יוטיוב עדן בן זקן - מנגינה, באתר רדיו קליל לים התיכון, ‏11 בינואר 2015 רדיו 90FM - ארכיון המצעדים, באתר www.90fm.co.il (ארכיון) Media Forest, mediaforest.biz, ‏ינואר 2015 (ארכיון) עדן בן זקן - הערוץ הרשמי, עדן בן זקן - מנגינה - הקליפ הרשמי!, נבדק ב-2018-12-11 אתניקס ועדן בן זקן - מקסיקאנה, באתר יוטיוב, ‏28 במאי 2014 עדן בן זקן - הערוץ הרשמי, עדן בן זקן - מנגינה - הרמיקס הרשמי - מורן קריב, נבדק ב-2018-12-11 מנגינה (Remix) by Eden Ben Zaken (באנגלית אמריקאית), נבדק ב-2018-12-11 מנגינה (רמיקס) (באנגלית), נבדק ב-2018-12-11 עדן בן זקן - הערוץ הרשמי, עדן בן זקן - מנגינה - הקליפ הרשמי!, נבדק ב-2018-12-11 המצעד השבועי של מדיה פורסט, באתר מדיה פורסט, ‏18–24 בינואר 2015 השירים הכי מושמעים - ישראלי - 2015 באתר מדיה פורסט
קרחון וסבכר

קרחון וסבכר (באנגלית: Wessbecher Glacier) הוא קרחון במרכז רכס סנטינל בהרי אלזוורת' שבאנטארקטיקה. הקרחון מנקז את הר אינדרביצן וזורם לכיוון דרום מזרח, בהר מאלן, בין פסגת פריסטרה, פסגת לישנס ופסגת סטיקל הקרחון זורם דרומה. אורכו של הקרחון 13 קילומטרים. הקרחון מופה לראשונה על ידי הסקר הגאולוגי של ארצות הברית בהתבסס על סקרים על הקרקע ותצלומי אוויר שבוצעו על ידי צי ארצות הברית בין השנים 1959–1957. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם האוורד או. וסבכר (Howard O. Wessbecher) שהיה חבר במשלחת המחקר ששהתה בתחנת מקמרדו בשנת 1956. וסבכר השתתף כאחראי הכנות לוגיסטיות בהקמת תחנת הקוטב הדרומי. קרחון וסבכר באתר הסקר הגאולוגי של ארצות הברית קרחון וסבכר באתר הגאזט האנטארקטי של ממשלת אוסטרליה תצלום לוויין של אזור קרחון וסבכר מידע גאוגרפי והיסטורי
פסגת סטיקל

פסגת סטיקל או פסגת סטיקאל (באנגלית: Stikal Peak, בבולגרית: връх Стикъл) היא פסגה סלעית ברכס אוון, בקצה הדרומי של רכס סנטינל בהרי אלזוורת' שבאנטארקטיקה. גובהה של הפסגה 1,940 מטרים מעל פני הים. הפסגה מתנשאת מעל קרחון נימיץ שמדרום מערב לפסגה, וקרחון וסבכר שמצפון מזרח לה. הפסגה ממוקמת 2.3 קילומטרים דרומית-מזרחית לפסגת לישנס, 5.4 קילומטרים דרומית-מערבית לפסגת מארזה שברמת פטוואר, 8.7 קילומטרים צפונית-מערבית לפסגת ארסלה, 32.8 קילומטרים דרומית-מזרחית לפסגת ברגיסון שברכס באסטיין. הפסגה מופתה לראשונה על ידי הסקר הגאולוגי של ארצות הברית בשנת 1961. מיפוי נוסף בוצע בשנת 1988. הפסגה נקראת על שם העיירה סטיקל שבדרום בולגריה. הגאזט האנטארקטי של בולגריה (בבולגרית) פסגת סטיקל באתר הגאזט האנטארקטי של ממשלת אוסטרליה פסגת סטיקל באתר הגאזט האנטארקטי המשווה SCAR של ממשלת אוסטרליה אתר השמות האנטארקטיים הרשמי של ממשלת בולגריה מידע גאוגרפי והיסטורי
יולנטה קוושנייבסקה

יולנטה קוושנייבסקה (בפולנית: Jolanta Kwaśniewska; נולדה ב-3 ביוני 1955) היא עורכת דין פולנייה, הגברת הראשונה של פולין בין השנים 1995–2005. קוושנייבסקה נולדה בגדנסק. בהיותה סטודנטית למשפטים באוניברסיטת גדנסק פגשה את נשיא פולין לעתיד אלכסנדר קוושנייבסקי, לו נישאה בשנת 1979. במהלך לימודיה הייתה פעילה בארגון סטודנטים. בשנת 1984 החלה את הקריירה המקצועית שלה כשהחלה לעבוד בחברה המייצרת תכשיטים. בשנת 1991 הקימה עסק נדל"ן אותו ניהלה עד היבחרו של בעלה כנשיא. משהחלה לכהן כגברת הראשונה עסקה רבות בענייני צדקה. בשנת 1997 הקימה ארגון המקדם זכויות של אנשים בעלי מוגבלויות, ובשנת 1999 קיבלה אות מסדר לאופולד מטעם מלך בלגיה. בהמשך זכתה לאותות ועיטורים נוספים, היא הנחתה את תוכנית הסטייל "Lekcja stylu" ב-TVN Style, ערוץ טלוויזיה פולני המיועד לנשים. מדיה וקבצים בנושא יולנטה קוושנייבסקה בוויקישיתוף Jolanta Kwaśniewska, Fundacja Porozumienie bez Barier (בפולנית) Lekcja stylu - program online, Oglądaj na Player.pl, Player.pl (בפולנית)
פיגוע הירי בשטרסבורג (2018)

פיגוע הירי בשטרסבורג הוא פיגוע טרור שהתרחש ב-11 בדצמבר 2018 בשוק חג המולד בעיר שטרסבורג שבצרפת. שלושה אנשים נורו למוות, 5 נפצעו קשה ועוד 8 נפצעו בינוני. החשוד, מוסלמי יליד שטרסבורג בן 29 בשם שריף שקאט, היה מוכר לשירותי הביטחון ונחשב לבעל דעות קיצוניות. היה נתון למעקב שירותי הביטחון בצרפת. הוא נפצע במהלך חילופי אש עם חיילים, נמלט מהזירה, ומתנהל מצוד אחריו. האירוע התרחש בסביבות השעה 20:00 זמן מקומי (19:00 GMT) ליד כיכר קלבר, בשוק חג המולד (Christkindelsmärik). הפיגוע אירע באתרים שונים בעיר, והדבר אילץ לסגור אתרים ועסקים ברחבי העיר, כאשר רשת הטוויטר שימשה ככלי להעברת מידע לציבור. מוקדם יותר באותו היום, בעקבות פשע קודם, פשטה המשטרה על ביתו של החשוד. בביתו נמצאו רימוני יד. פיגוע הדריסה בברלין מדיה וקבצים בנושא פיגוע הירי בשטרסבורג בוויקישיתוף "Événement en cours à #Strasbourg Point de situation n°3 à 23h15". Twitter feed of the Préfecture de Région (בצרפתית). נבדק ב-2018-12-11. "Fusillade à Strasbourg, en direct : au moins quatre morts, enquête ouverte pour terrorisme". Le Monde.fr (בצרפתית). נבדק ב-2018-12-11. "Fusillade à Strasbourg : ce que l'on sait du tireur du marché de Noël". L'Obs (בצרפתית). נבדק ב-2018-12-11. Henry Samuel; David Chazan; Victoria Ward, ‏Strasbourg shooting: Suspect who was on terror watchlist 'may have crossed into Germany', The Telegraph, 12 December 2018 "Strasbourg Christmas market shooting: Gunman injures multiple people". www.news.com.au. Willsher, Kim (11 בדצמבר 2018). "Strasbourg shooting: at least two killed in terrorist attack near Christmas market". {{cite web}}: (עזרה) "Strasbourg gunman hunted after two killed". 11 בדצמבר 2018. {{cite web}}: (עזרה) Zwirz, Elizabeth (2018-12-11). "France 'terror' shooting leaves 4 dead, multiple injured with gunman on the run: officials". Fox News (באנגלית אמריקאית). נבדק ב-2018-12-11. "Gunman kills at least four people in French Christmas market". Reuters (באנגלית). 11 בדצמבר 2018. נבדק ב-11 בדצמבר 2018. {{cite news}}: (עזרה) ערך זה הוא קצרמר בנושא צרפת ובנושא טרור. אתם מוזמנים לתרום לוויקיפדיה ולהרחיב אותו.
LRT

LRT היא רשת השידור הציבורי של ליטא. החברה מחזיקה בשני ערוצי טלוויזיה, ערוץ בינלאומי וערוץ המשדר בהפרדה גבוהה, בנוסף היא מחזיקה גם בשלוש תחנות רדיו. שידורי הרדיו של הרשת הוקמה בשנת 1926, בעוד הטלוויזיה הליטאית הוקמה ב-1957, מועצת הרדיו והטלוויזיה של ליטא מפקחת על פעילות הארגון. בשנת 1993 הצטרפה הרשת לאיגוד השידור האירופאי. ב-2007 החלה בפרויקט של דיגיטציה עבור כל ארכיונה וחומריה. מדיה וקבצים בנושא LRT בוויקישיתוף אתר האינטרנט הרשמי של LRT LRT, ברשת החברתית פייסבוק LRT, ברשת החברתית אקס (טוויטר) LRT, ברשת החברתית אינסטגרם LRT, ברשת החברתית LinkedIn LRT, סרטונים בערוץ היוטיוב MAPPING DIGITAL MEDIA: LITHUANIA, www.opensocietyfoundations.org
ארמון הספורט (קייב)

ארמון הספורט (באוקראינית: Палац Спорту) הוא קומפלקס אולמות ספורט וקונצרטים בקייב שבאוקראינה. המבנה נבנה ונחנך ב-1960 כאולם הספורט המרכזי במדינה, האולם מעוצב בדגם קונסטרוקטיביסטי, האולם גם משמש כאצטדיון הבית של קבוצת הכדורסל בודיוולניק קייב. בין אירועי הספורט שנערכו בו הם אליפות העולם בהוקי קרח 2011 ונודע בכך שאירח את אירוויזיון 2005 ואת אירוויזיון הילדים 2009. באולם נערכו בין השאר הופעות של אייס אוף בייס ו-30 Seconds to Mars. מדיה וקבצים בנושא ארמון הספורט בוויקישיתוף אתר האינטרנט הרשמי של ארמון הספורט
מועצת האופנה הבריטית

מועצת האופנה הבריטית (באנגלית: British Fashion Council) הוא ארגון ללא מטרת רווח השם לו למטרה לקדם את תעשיית האופנה הבריטית, וכן לשתף ולהרחיב את עסקי עיצוב האופנה במדינה. הארגון הוקם ב-1983, לפני הקמתו היו מספר ארגונים בבריטניה שעסקו בתחום האופנה, הוא מארגן מדי שנה את אירועים כגון שבוע האופנה של לונדון, המציג את האופנה הבריטית לקהל הבינלאומי וטקס פרסי האופנה הבריטי. הארגון מקיים קשרים עם מוסדות לעיצוב אופנה ולימוד אופנה בהשכלה הגבוהה של המדינה. ב-2007 קבע הארגון שכל דוגמנית שעולה על מסלול שבוע האופנה של לונדון תחויב בהצגת אישור רפואי המעיד על בריאות תקינה, זאת עקב תופעת הפרעות האכילה שהתגלו אצל דוגמניות בתחום[1]. אתר האינטרנט הרשמי של מועצת האופנה הבריטית מועצת האופנה הבריטית, ברשת החברתית אקס (טוויטר) מועצת האופנה הבריטית, ברשת החברתית אינסטגרם מועצת האופנה הבריטית, ברשת החברתית LinkedIn מועצת האופנה הבריטית, סרטונים בערוץ היוטיוב מועצת האופנה הבריטית, באתר פינטרסט
מקארוב

האם התכוונתם ל... אישים: אולג מקארוב – קוסמונאוט סובייטי אלכסנדר מקארוב – כדורגלן רוסי סרגיי מקארוב – שחקן הוקי קרח רוסי סטפאן מקארוב – אדמירל רוסי שמואל מקארוב – אדמו"ר חסידי אחר: מקארוב PM – אקדח מתוצרת ברית המועצות חסידות מקארוב – חסידות באוקראינה מקרוב
ולדימיר אקסיונוב

ולדימיר ויקטורוביץ' אקסיונוב (ברוסית: Владимир Викторович Аксёнов; 1 בפברואר 1935 – 9 באפריל 2024) היה קוסמונאוט סובייטי שטס לחלל בשתי משימות כחבר משלחת לתחנת החלל סאליוט 6. ולדימיר אקסיונוב נולד בכפר במחוז ריאזאן למשפחת איכר. בשנת 1953 הוא סיים בית הספר להנדסאים והחל ללמוד טייס. בשנת 1956 הוא שוחרר מהצבא האדום בעקבות הצמצומים. בשנת 1963 הוא סיים לימודי הנדסה וקיבל תואר מהנדס מכונות. ולדימיר אקסיונוב נקלט לעבודה במחקלת תכנון מס' 1. הוא עסק בתפקידים שונים בתכנון חלליות מדגמים שונים. בשנת 1973 הוא נכלל ביחידת הקוסמונאוטים והחל בהכנות לטיסת חלל. בשנת 1976 ולדימיר אקסיונוב טס לחלל בחללית סויוז 22 לצד ואלרי ביקובסקי שהיה מפקד צוות. מהלך טיסה בוצעו צילומי כדור הארץ. בשנת 1980 ולדימיר אקסיונוב ביצע את הטיסה השנייה שלו על סיפון חללית סויוז T-2. המטרה הייתה לבחון חללית מדגם חדש ולבצע עגינה בתחנת חלל סאליוט 6. מערכת אוטומטית כשלה והיה צורך לבצע עגינה ידנית שהסתיימה בהצלחה. בשנת 1988 הוא עזב את יחידת הקוסמונאוטים והמשיך לכהן בתפקידים שונים בתעשיית החלל הרוסית ובמערכת הבנקאית. מדיה וקבצים בנושא ולדימיר אקסיונוב בוויקישיתוף תקציר נתונים באתר ספייספאקטס נתונים מאנציקלפדיית החלל ביוגרפיה באתר רוסקוסמוס (ברוסית) ביוגפריה מפורטת (ברוסית)
נפת טריפולי

נפת טריפולי (בערבית: قضاء طرابلس) היא נפה מנהלתית במחוז צפון לבנון. בירת הנפה היא העיר טריפולי. הנפה משתרעת יחסית על שטח לא גדול של 45 קמ"ר אבל מאוד צפופה באוכלוסייה, ומספר תושביה נאמד ב-310,980 תושבים (7.3% מתושבי לבנון). מלבד העיר טריפולי הנפה כוללת מספר ערים ורשויות מקומיות בהן: אל-קַלַמוּן (אנ'), אל-מינאא (אנ'), העיר "Baddawi", והעיר "Mayor-Tripoli". מוסלמים – 89.88% נוצרים – 8.26% ארמנים – 0.86% דרוזים – 0.01% אסלאם סוני – 81.9% עלווים – 6.8% אסלאם שיעי – 1.18% מרונים – 2.25% יוונים אורתודוקסים – 5.18% יוונים קתולים – 0.63% פרוטסטנטים – 0.2% "נפת טריפולי" – נוף פנורמי העיר אל-קַלַמוּן (אנ') העיר אל-קַלַמוּן (אנ') העיר אל-מינאא (אנ') העיר טריפולי העיר טריפולי מדיה וקבצים בנושא נפת טריפולי בוויקישיתוף "נפת טריפולי" - מיקום localiban.org/rubrique527 העיר טריפולי tripoli-city.org העיר אל-מינאא el-mina.com
ויטאלי ז'ולובוב

ויטאלי מיכאילוביץ' ז'ולובוב (באוקראינית: Віталій Михайлович Жолобов; ‏נולד ב־18 ביוני 1937) הוא קוסמונאוט סובייטי ממוצא אוקראיני שטס לחלל במסגרת תוכנית סויוז. ויטאלי ז'ולובוב נולד בכפר במחוז חרסון למשפחת איכרים. בשנת 1959 הוא סיים מכון למהנדסים בתחום גז ונפט בבאקו וגויס לחיל האוויר הסובייטי. בשנת 1963 הוא נכלל ביחידת הקוסמונאוטים והחל בהכנות לטיסת חלל. בשנת 1976 ויטאלי ז'ולובוב ביצע את הטיסה על סיפון חללית סויוז 21 (בוריס וולינוב היה מפקד צוות). החללית התחברה לתחנת חלל סאליוט 5 והחלה הביצוע תוכנית ניסויים. הטיסה הופסקה לאחר 49 ימים בעקבות המצב הבריאותי של ז'ולובוב ועבר סטרס פסיכולוגי לאחר מספר תקלות בתחנת החלל. בשנת 1988 הוא עזב את יחידת הקוסמונאוטים ועבר להתגורר לקייב. בסוף שנות ה-80 של המאה ה-20 הוא עבד בתעשיית הנפט הסובייטית באזור טיומן. לאחר התפרקות ברית המועצות ויטאלי ז'ולובוב עבר לאוקראינה וכיהן במספר תפקידים. בשנת 1994 הוא נבחר לראש המועצה של מחוז חרסון וכיהן בתפקיד עד לשנת 1996. לאחר סיום תפקיד זה ויטאלי ז'ולובוב מונה ליושב ראש סוכנות חקר החלל של אוקראינה וכיהן בתפקיד זה כחצי שנה. מדיה וקבצים בנושא ויטאלי ז'ולובוב בוויקישיתוף תקציר נתונים באתר ספייספאקטס נתונים מאנציקלפדיית החלל ביוגרפיה באתר רוסקוסמוס (ברוסית) ביוגרפיה מפורטת (ברוסית)
Head of NASA and the 2 Amish Boys

Head of NASA and the 2 Amish Boys (בעברית: ראש נאס"א ו-2 ילדי האמיש) הוא האלבום ה-11 של הרכב המוזיקה האלקטרונית הישראלי אינפקטד מאשרום. האלבום יצא ב-12 בדצמבר 2018, תחת חברת התקליטים Monstercat והוא אלבום מוזיקה אלקטרונית בסגנונות: דראם נ' בייס, האוס, טראנס פסיכדלי. הרצועות: "Bliss On Mushrooms" ו "Walking On the Moon" באלבום הוצאו כסינגל וכחלק ממיני אלבומים, בשנים שקדמו לשנת יציאת האלבום. בבלוג של אייזן ודובדבני בעקבות יציאת האלבום, הסבירו השניים את מקור שם האלבום בתור תאוריית קונספירציה שנפוצה על כך שבני האמיש הם למעשה חוצנים שמנסים להשתלב באנושות, ודובדבני ראה את אחד מחברי הלהקה מדבר עם שני זרים בעלי זקן ואמר כבדיחה "הנה ראש נאס"א ושני ילדי האמיש", השניים הגדירו את האלבום בתור "אלבום מדע בדיוני". כריכת האלבום וציורים נוספים לכל אחד מהשירים עוצבו על ידי האומנית Kez Laczin (או KEZ). שם הטראק ChenChen Barvaz נובע מכך שיש מלודיה במהלך השיר שנשמעת כמו ברווז ובסוף יש מלודיה שנשמעת "רוסית" לטענת היוצרים ולכן קראו לו "הברווז הצ'צ'ני". הטראק האחרון הוא רמיקס לשיר של הראפר טונה (איתי זבולון), והשיר הראשון בשפה העברית שהוציאו מזה מספר שנים. מידע על האלבום Head of NASA and the 2 Amish Boys באתר MusicBrainz האלבום Head of NASA and the 2 Amish Boys באתר Discogs האלבום Head of NASA and the 2 Amish Boys באתר ספוטיפיי האלבום Head of NASA and the 2 Amish Boys באתר דיזר האלבום Head of NASA and the 2 Amish Boys באתר אפל מיוזיק האלבום Head of NASA and the 2 Amish Boys באתר טיידל ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
KSVCD

KSVCD היא שיטת וידאו המשתמשת באלגוריתם מתוחכם כדי לקודד וידאו בשיטת MPEG בתקן SVCD. תקן זה מאפשר דחיסת וידאו באורך של עד 110 דקות על CD-ROM אחד בן 700MB, ללא ירידה ניכרת באיכות הסרט בצפייה בטלוויזיה. מכיוון שמסכי הטלוויזיה פחות איכותיים ממסכי המחשב, הפגמים הקטנים שבווידאו לא נראים עליהם ולכן האיכות נראית טובה מאוד. השיטה דומה ל-MP3, האלגוריתם מוריד מהווידאו פרטים שלא ניתן לראותם בטלוויזיה רגילה וכך חוסך בגודל הקובץ הסופי. לשיטה זו יצא עדכון בשם BSVCD שהוא איכותי יותר. קבצים כאלו ניתן ליצור בעזרת התוכנה DIKO. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.